સંસદના ચોમાસુ સત્રમાં રજૂ થયેલા અહેવાલ પ્રમાણે છેલ્લા ત્રણ વર્ષ એટલે કે વર્ષ ૨૦૧૪થી વર્ષ ૨૦૧૬ સુધી દેશમાં કુલ ૨૦,૦૦૮ ખેડૂતો અને ૧૬,૩૨૪ ખેતમજૂરોએ આપઘાત કર્યો હતો. ગુજરાતમાં છેલ્લા ત્રણ વર્ષના આંકડા તપાસીએ તો અહીં ૧,૧૭૭ ખેડૂતમજૂરો અને ૧૩૨ ખેડૂતોએ આપઘાત કર્યો હતો. આનો સીધો મતલબ એવો થાય છે કે ગુજરાતમાં ખેડૂતોની સરખામણીમાં ખેતમજૂરોના આપઘાતનું પ્રમાણ ખૂબ જ વધારે છે. દેશમાં ખેડૂતોના આપઘાતના છેલ્લા ત્રણ વર્ષના આંકડા તપાસવામાં આવે તો ૨૦૧૪ના વર્ષમાં કુલ ૫,૬૫૦ ખેડૂતો, ૨૦૧૫ના વર્ષમાં ૮,૦૦૭ અને ૨૦૧૬ના વર્ષમાં ૬,૩૧૧ ખેડૂતોએ આપઘાત કર્યો હતો. જ્યારે ૨૦૧૪ના વર્ષમાં કુલ ૬,૭૧૦ ખેતમજૂરો, ૨૦૧૫ના વર્ષમાં ૪,૫૯૫ અને ૨૦૧૬ના વર્ષમાં કુલ ૫,૦૧૯ ખેતમજૂરોએ આપઘાત કર્યો હતો.